Мы махуэхэм
Мэкъуауэгъуэм и 17, щэбэт
ЩIыр игъущыкIынымрэ уэгъумрэ ебэныным и дунейпсо махуэщ. ООН-м и Ассамблее Нэхъыщхьэм къищта унафэм ипкъ иткIэ ягъэлъапIэ 1995 гъэм къыщыщIэдзауэ.
Исландие Республикэм и къэралыгъуэм и махуэщ
Румынием и лъэпкъ авиацэм и махуэщ
Армением щагъэлъапIэ Авиацэм и махуэр
1565 гъэм Идар Темрыкъуэ и къуэ Мамстрыкъуэ Москва кIуащ.
1885 гъэм Нью-Йорк кхъухькIэ нэсащ США-р зэрыгушхуэ фэеплъ нэхъ гъэщIэгъуэнхэм ящыщ, а къэралым и дамыгъэ нэхъыщхьэхэм хабжэ Хуитыныгъэм и статуер. Ар америкэ революцэр илъэсищэ щрикъум франджыхэм а къэралым тыгъэ хуащIауэ щытащ.
1930 гъэм япэ тракторыр къыщыщIагъэкIащ Сталинград дэт заводым.
1940 гъэм Горьковскэ областым хыхьэ Мещеры къуажэм «дыжьын уэшх» къыщешхат. XVI-XVII лIэщIыгъуэхэм зекIуа дыжьын ахъшэ жьыгъей миным нэблагъэ уэшхым кърилъэсэхат.
1940 гъэм советыдзэхэр Латвиемрэ Эстониемрэ ирашащ.
1941 гъэм Германием IэщэкIэ зэщIэузэда и дзэхэм я унафэщI нэхъыщхьэм унафэ ищIащ мэкъуауэгъуэм и 22-м и пщэдджыжьым «Барбаросса» планыр гъэзэщIэным яужь ихьэну.
1955 гъэм япэу уэгум ихьащ цIыхухэр къызэрырашэкI Ту-104 кхъухьлъатэ лъэщыр.
1961 гъэм Налшык экраныбгъуэ зиIэ «Восток» кинотеатрыр къыщызэIуахащ.
Совет усакIуэ, драматург, Лениным и щIыхькIэ ягъэувауэ щыта саугъэтыр зрата Светлов Михаил (и унэцIэ дыдэр Шейнкманщ) къызэралъхурэ илъэси 114-рэ ирокъу.
СССР-м спортымкIэ щIыхь зиIэ и мастер, дунейм шахматымкIэ и чемпион Петросян Тигран къызэралъхурэ илъэс 88-рэ ирокъу.
Мысырым щыщ дипломат, жылагъуэ лэжьакIуэ цIэрыIуэ, Нобель и саугъэтыр зрата Мохаммед эл-Барадеи и ныбжьыр илъэс 75-рэ ирокъу.
КъБР-м щIыхь зиIэ и артист, «Кабардинка» ансамблым и къэфакIуэу щыта КIэш Фёдор къызэралъхурэ илъэс 77-рэ ирокъу.
УФ-м и цIыхубэ артисткэ, Урысейм и Къэрал саугъэтыр тIэунейрэ зыхуагъэфэща Захаровэ Александрэ и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 20-рэ, жэщым градус 12 — 14 щыхъунущ.
Мэкъуауэгъуэм и 18, тхьэмахуэ
Азербайджаным щагъэлъапIэ цIыхум и хуитыныгъэхэм я махуэр
Молдовэм и тхыдэджхэм я махуэщ
1761 гъэм Урысей империем унафэ къыщащтащ къэралым къулыкъу хуэзыщIахэм пенсэ яхуэгъэувыным теухуауэ.
1815 гъэм Инджылызымрэ Пруссиемрэ я дзэхэм Бонапарт Наполеон и армэр Ватерлоо къалэ цIыкIум деж щызэтракъутащ.
1889 гъэм США-м щыщ Ричардсон Уильям къигупсысащ сабийхэр къызэрырашэкI гу цIыкIу.
1936 гъэм дунейм ехыжащ совет тхакIуэ, драматург, жылагъуэ лэжьакIуэ Горький Максим.
1946 гъэм Италиер Республикэ хъуащ.
1955 гъэм «Юность» журналым и япэ номерыр къыдэкIащ.
1956 гъэм Налшык музыкэ училищэ къыщызэIуахащ.
1960 гъэм дунейм къытехьащ тхьэмахуэм зэ къыдэкI «За рубежом» журналым и япэ номерыр.
1974 гъэм дунейм ехыжащ дзэзешэ цIэрыIуэ, къэрал лэжьакIуэ, Совет Союзым и Маршал Жуков Георгий.
Урысей актёр, режиссёр, СССР-м и цIыхубэ артист, УФ-м и Къэрал саугъэтыр зыхуагъэфэща, къэрал академическэ Театр ЦIыкIум 1988 гъэ лъандэрэ и художественнэ унафэщI Соломин Юрий и ныбжьыр илъэс 82-рэ ирокъу.
СурэтыщI-живописец Индрис Залымхъан къызэралъхурэ илъэс 77-рэ ирокъу.
Инджылызым щыщ музыкант, уэрэджыIакIуэ, композитор, дуней псом цIэрыIуэ щыхъуауэ щыта «Битлз» гуп цIэрыIуэр къызэзыгъэпэщахэм яхэта Маккартни Пол и ныбжьыр илъэс 75-рэ ирокъу.
1949 гъэм къалъхуащ Качиньский зэкъуэш зэтIолъхуэныкъуэхэу Лехрэ (Польшэм и президенту щытащ, 2010 гъэм мэлыжьыхьым и 10-м Смоленск пэмыжыжьэу кхъухьлъатэ къыщыщехуэхам хэкIуэдахэм ящыщщ) Ярославрэ (Польшэм и премьер-министру щытащ).
Удмуртием и Iэтащхьэ Соловьев Александр и ныбжьыр илъэс 67-рэ ирокъу.
Химие щIэныгъэхэм я доктор, КъБКъМУ-м и профессор Ало Владимир и ныбжьыр илъэс 61-рэ ирокъу.
Эстрадэм и артист, уэрэджыIакIуэ, нэтынхэр езыгъэкIуэкI Галкин Максим и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 19 — 21-рэ, жэщым градусI4 -16 щыхъунущ.
Мэкъуауэгъуэм и 19, блыщхьэ
США-м щагъэлъапIэ пщылIхэр хуит щыхъужа махуэр. 1862 гъэм США-м и президент Линкольн Авраам Iэ тридзащ я къэралым пщылIыгъэр щымыгъэIэжыным теухуа законым.
УФ-м щагъэлъапIэ Медицинэ лэжьакIуэм и махуэр
Журт автономнэ областым щагъэлъапIэ я гербымрэ ныпымрэ я махуэр
Алжирым щагъэлъапIэ я революцэм и махуэр
Кувейтым и щхьэхуитыныгъэм и махуэщ
1920 гъэм РСФСР-м и ЦIыхубэ комиссархэм я советым щIэныгъэншагъэр гъэкIуэдыным теухуа урысейпсо комиссэ къызэригъэпэщащ.
1991 гъэм советыдзэхэр Мэжэрым (Венгрием) къишыжын яухащ.
Совет тхакIуэ, Социалист Лэжьыгъэм и ЛIыхъужь, Лениным и цIэр зезыхьэ саугъэтым, СССР-м, Бело-руссием я Къэрал саугъэтхэм я лауреат Быков Василь къызэралъхурэ илъэс 93-рэ ирокъу.
УФ-м и цIыхубэ артисткэ Селезнёвэ Наталье и ныбжьыр илъэс 72-рэ ирокъу.
Совет хоккеист цIэрыIуэ, къэралым и гуп къыхэхам и гъуащхьэтету щыта, Олимп джэгухэм дыщэ, дыжьын медалхэр къыщызыхьа, СССР-м спортымкIэ щIыхь зиIэ и мастер Мышкин Владимир и ныбжьыр илъэс 62-рэ ирокъу.
Хоккеист цIэрыIуэ, Совет Союзым и гуп къыхэхам хэту Олимп джэгухэм тIэунейрэ щытекIуа, зэ дыжьын медаль къыщызыхьа, СССР-м спортымкIэ щIыхь зиIэ и мастер Мака- ров Сергей и ныбжьыр илъэс 59-рэ ирокъу.
КъБР-м щIыхь зиIэ и журналист, республикэм и Правительствэм и саугъэтыр зрата БищIо Iэсият къыщалъхуа махуэщ.
Норвегием щыщ спортсмен Дели Эрленд Бьёрн и ныбжьыр илъэс 50 ирокъу. ЛыжэкIэ къызэдэжэн спорт лIэужьыгъуэм абы щиIэ ехъулIэныгъэхэм хуэдэ къихьын зыхузэфIэкIа зэкIэ дунейм щыIэкъым. Ар Олимп Джэгухэм 8 щытекIуащ, дунейм бгъуэнейрэ и чемпион хъуащ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 20 — 22-рэ, жэщым градус 14 — 16 щыхъунущ.
